bg en bg ru uk bg bg uk ru bg bg bg de bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Мобилни екипи помагат на бездомниците в София | milostiv.org
English | Присъединете се към нас
Мобилни екипи на Българския червен кръст и Столична община ще се грижат за нуждите на бездомните хора, живеещи на територията на три централни района в София - „Лозенец", „Триадица" и „Оборище". Инициативата е разработена по френския модел „Социална бърза помощ" и се финансира от посолството на Франция у нас.
Според председателя на БЧК Христо Григоров загубата на работа и семейство, както и финансова измама, са сред основните причини голяма част от хората да останат на улицата.
По време на представянето на проекта кметът на София Йорданка Фандъкова допълни, че грижата за бездомниците в най-студените дни е приоритет на общината.
По думите на Христо Григоров мобилните екипи ще дежурят в три централни столични района и ще осигуряват социална- и здравна помощ на най-нуждаещите бездомници. Тези от тях, които не искат да бъдат транспортирани до кризисните центрове по време на зимните месеци, ще получат спални чували, допълни още Григоров: „Тези хора трябва да получат една морална подкрепа, социално подпомагане, медицински грижи и материална помощ. Като говоря за материална помощ - имам предвид храна, на тези, които искат да спят на улицата да им дадем спални чували".
Председателят на БЧК заяви, че в мобилните екипи задължително ще има парамедик, който ще осигурява първа долекарска помощ на нуждаещите се.
„Парамедикът е нещо, което е наложено в целия свят и ние ще го наложим в България, защото това е необходимо. Този парамедик ще се включи, за да оказва първата долекарска помощ, защото често пъти някои от тези хора са в безпомощно състояние и имат нужда от медицинска помощ", допълни Григоров.
Столичният кмет Йорданка Фандъкова поясни, че от появата на първия кризисен център през 2011-а година до този момент, близо 170 души са потърсили подслон по време на едни от най-студените дни в годината. Тя допълни още, че се надява френския проект да помогне да бездомниците да се върнат към нормалното си ежедневие.
„Надявам се, че моделът ще бъде разработен, така че не само да настаняваме хората да нощуват, а да можем да намерим начин, при който да помагаме на хората да се включат в реалния живот", добави столичният градоначалник.
Според статистиката към септември 2013 г. у нас са били регистрирани 1370 бездомни хора, като от тях 860 са ползвали социални услуги , а 26 - здравни.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org